**Referat af**

**Ordinær generalforsamling i Hillerød Lærerkreds**

**Onsdag den 22. marts 2023 kl. 17.00**

Dagsorden

1. Valg af dirigent
2. Godkendelse af forretningsorden
3. Beretning
4. Regnskab 2022
5. Indkomne forslag

– ændring af § 8 i vedtægterne for kreds 30.

1. Budget 2023
2. Dialogborde om udvalgte temaer.
3. Eventuelt

Referat

Formanden Zacharias Jensen bød velkommen til årets generalforsamling. Som Dirigent blev valgt Jens Skovmand. Han konstaterede at generalforsamlingen var lovlig indkaldt og derefter blev forretningsordenen godkendt. Dirigenten gav derefter formanden ordet for den mundtlige beretning.

3. I talen kom formanden ind på forskellige områder. Blandt andet elevtal i Hillerød og udfordringen med antallet af ikke uddannede lærere. Økonomien er under pres og vi kan frygte en nedskæring på vores område. Vi håber det ikke får negativ indflydelse på Hillerød kommunes ambitioner i ”*fælles børn – fælles fremtid”* og muligheden for at bruge den frihed der kommer.

TAU i år er vigtig og det bliver spændende om muligheden for lokale spørgsmål har haft indflydelse.

Vi har stort fokus på skoleplanen og arbejdet med den. Den er en vigtig faktor for lærernes indflydelse på skoleårets planlæg og prioriteringer i forhold til skolens økonomiske ramme. Zacharias er med i en dialoggruppe omkring ”Sammen om den gode skole i Hillerød”.

På kredsens arbejdsdage med TR blev der blandt andet sat fokus på ”Det attraktive arbejdsliv” og Skoleplanen. Og der blev arbejdet med forberedelse af debatgrupperne til generalforsamlingen. Det var et par rigtig gode dage, hvor der også var plads til en gå-tur og lidt vinsmagning.

OK24 – landskonference i april med alle formænd og næstformænd og Hovedstyrelsen. Her kan vi komme med input og sætte retning for de kommende forhandlingerne. Zacharias vil adressere udfordringen med den danske model på det offentlige område, som giver os problemer ved evt strejke eller lockout, da arbejdsgiver tjener penge på en sådan konflikt.

Allerød – Hørsholm Lærerforening flytter ind på Slotsgade 47 og vi laver et kontor fællesskab. Både af økonomiske og praktiske grunde, men vi er også glade for muligheden for sparring og samarbejde. Vi har mistet en del medlemmer og vi opfordrer til en snak om det på lærerværelset for at få de sidste med.

Beretningen blev enstemmigt godkendt.

4. Kasserer Jesper Bavnhøj fremlagde regnskabet for 2022. Nedslag: budget og regnskab ramte næsten hinanden. Og selvom kontingent blev sat op, er vores indtægt faldet. Fællesskabet med Allerød-Hørsholm hjælper en del og der overvejes hvad der ellers kan gøres på sigt. Vi har stadig en fin egenkapital.

Kreds regnskabet blev enstemmigt godkendt.

Særlig fond regnskab: mange udgifter på grund af skader på ejendommen. Der er også blevet renoveret lidt i den forbindelse og købt nyt gulvtæppe til gangen. Lille underskud.

Regnskabet blev enstemmigt godkendt.

5. Indkomne forslag. Kredsens styrelse har foreslået en vedtægtsændring af § 8. Næstformand Jan Olsen fremlagde. Det handlede om præcisering af eksisterende praksis og håndtering af længerevarende sygdom på kontoret.

 Debat om formuleringen rejst af et medlem. Formanden og medlemmet mødes inden næste GF for at vurderer om der skal justeres/ændres yderligere i §8. Formuleringen om ”forretningsudvalg” fjernet fra forslaget.

40 for - 1 undlod at stemme. Vedtægtsændring er vedtaget.

6. Budget 2023. Økonomi under pres. Budget med et mindre underskud. Men kredsen vil i løbet af året tage en debat om hvordan vi bedst håndterer den økonomiske fremtid.

Budget blev enstemmigt godkendt.

Herefter fulgte en debat ved 5 gruppeborde med temaerne: ”drømmescenarie for en god skole”, ”klasselærer eller blæksprutte”, ”inklusionen er dumpet”, ”kender kredsen dine arbejdsvilkår” og ”OK 24”. Debatten giv livligt og en TR lavede en skriftlig opsamling til kredsen, der vil bruge de gode input, som en slags mandat i det videre arbejde i Hillerød kommune og til konferencen i april om OK24.

Evt. Formanden orienterede om arrangement den 1. maj og opfordrede til at man kunne tage sin klasse med derhen. Giv besked til formanden om det. Det blev oplyst at der var en fin udstilling på Arbejdermuseet i København om 1. maj og arbejderbevægelsen. Jens Skovmand orienterede om fraktion 4, som er pensionisterne i DLF. Der er både politisk indflydelse (Jens er valgt til kongressen) og sociale arrangementer.

Derefter afsluttede dirigenten generalforsamlingen og takkede for god ro og orden. Han overdrog ordet til formanden for en afsluttende bemærkning.

Zacharias takkede dirigenten for hans håndtering af generalforsamlingen og gav Jens et par flasker rødvin som tak.

Derefter gik vi over til spisningen og hyggeligt samvær. Tak for denne gang.